DECIZIA COMISIEI
din 12 martie 2008
de modificare a Deciziei 2003/135/CE privind planurile de eradicare și vaccinare de urgență împotriva pestei porcine clasice a porcilor sălbatici din anumite zone din landurile Renania-Palatinat și Renania de Nord-Westfalia (Germania)
[notificată cu numărul C(2008) 887]
(Numai textele în limbile germană și franceză sunt autentice)
(2008/220/CE)
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Directiva 2001/89/CE a Consiliului din 23 octombrie 2001 privind măsurile comunitare pentru controlul pestei porcine clasice (1), în special articolul 16 alineatul (1) și articolul 20 alineatul (2),
întrucât:
(1)
Decizia 2003/135/CE a Comisiei din 27 februarie 2003 privind aprobarea planurilor de eradicare a pestei porcine clasice și vaccinare de urgență a porcilor sălbatici împotriva pestei porcine clasice în Germania, în landurile Saxonia de Jos, Renania de Nord-Westfalia, Renania-Palatinat și Saar (2) a fost adoptată ca una dintre cele câteva măsuri instituite pentru combaterea pestei porcine clasice.
(2)
Germania a informat Comisia despre evoluția recentă a respectivei boli la porcii sălbatici din anumite zone ale landurilor Renania-Palatinat și Renania de Nord-Westfalia.
(3)
Aceste informații indică faptul că pesta porcină clasică a porcilor sălbatici a fost eradicată din anumite zone ale acelor landuri. Prin urmare, planurile de eradicare și vaccinare de urgență împotriva pestei porcine clasice a porcilor sălbatici nu mai necesită a fi aplicate în acele zone.
(4)
Prin urmare, Decizia 2003/135/CE ar trebui modificată în consecință.
(5)
Măsurile prevăzute în prezenta decizie sunt în conformitate cu avizul Comitetului permanent pentru lanțul alimentar și sănătatea animală,
ADOPTĂ PREZENTA DECIZIE:
Articolul 1
Anexa la Decizia 2003/135/CE se înlocuiește cu textul anexei la prezenta decizie.
Articolul 2
Prezenta decizie se adresează Republicii Federale Germania și Republicii Franceze.
Adoptată la Bruxelles, 12 martie 2008.